Publication: Magyar Közlöny
Issue: MK-2003-1 (Year: 2003, Number: 1)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 119

3. Szakmaspecifikus ismeretek a differenciált szakmai modulok szerint: — pénzügy-számvitel, — kis- és középvállalkozási menedzsment, — marketing kommunikáció, — logisztika, — retailing, — turizmus, — informatika. A szóbeli vizsgán a hallgatónak 30 perc felkészülési idõt kell biztosítani. A felelet kifejtésére legalább 15 perc fordítható. A vizsgán segédeszköz nem használható. A szóbeli vizsgán kerül sor a szakdolgozat megvédésére is. A gyakorlati vizsga tantárgyai és idõtartama Gyakorlati vizsgaként a hallgatónak az üzemi gyakorlat helyszínéül szolgáló vállalkozásnál felmerülõ valamely gyakorlati kérdésrõl mintegy 30—60 oldalas szakdolgozatot kell készíteni, amelyet a két opponens kedvezõ bírálata után a vizsgabizottság elõtt a szóbeli vizsgán kell megvédenie. A védés idõtartama 15—20 perc. A gyakorlati vizsga részeként a hallgatónak üzemi gyakorlaton kell részt vennie, melyet a szorgalmi idõszak alatt kell teljesítenie.

Source: https://magyarkozlony.hu/hivatalos-lapok/775afcfb8788a06a2d9ff72af37ae925afd9efb3/dokumentumok/a1ff5b9badf81c6812ffef08f92d0923cae3bd05/letoltes